section_heading: Magijski i kabalistički talismani
paragraph_text: U ovu kategoriju spadaju židovski kabalistički talismani i talismani opisani u srednjovjekovnim magijskim grimorijima, poput "Ključa kralja Salomona" (Clavicula Salomonis). Ovi talismani mogli su se izrađivati od metala, kože, drva ili dragog kamenja, ali i od gline, a morali su biti pravljeni po točno određenom postupku i u astrološki najpovoljnijem vremenskom periodu.